Hodespill
Roger Ruud: «Ikke tenk, bare sett utfor». FOTO: TERJE BENDIKSBY/NTB SCANPIX
«Ikke tenk, bare sett utfor». Det var kjøreregelen til Roger Ruud da han skulle prestere i hoppbakken. Det gikk veldig ofte ganske bra. «Roger´n» fikk ikke så mange titler, men et navn som lever.
Før helgen ga landslagssjef Martin Sjögren spillern sine fri. De kan ikke tenke fotball hele tida. De måtte få litt luft fra treninger og spillemøter.
Men under VM tenker nok de fleste fotball mer eller mindre hele tida. Kunsten er å hygge seg med dem, og la de positive tankene leve.
Foran kampen mot Frankrike så vi leende jenter i spillerslusa, spillere som åpenbart gledet seg til anledningen. Men lite sto på spill. I den forstand at kampen ikke var avgjørende.
I kveld er det annerledes. Tap kan gi konsekvens. Sannsyn-ligvis er Norge videre, men laget kan også i teorien bli sist i pulja. Skal man fokusere på deteller at festen fortsetter også mot midtsommerkvelden.
Sør-Korea er et ganske annerledes lag enn Norge. De ble utklasset av Frankrike og slått av Nigeria i en jevn kamp. Norge er favoritt. Men?
Alle som har vært med på dette i en eller annen turnering som barn eller voksen, vet hvordan tankene leker. Sør-Korea har alt å vinne, de kan legge alt press på Norge, som er forventet å takle dette lett. Norge har levert to gode fotballkamper, men fikk ikke poeng i den siste. Nå må de ha poeng for å sikre avansement til cupspillet.
Det er mye fokus på hodespill i fotball. Men begrepet handler bare om den fysiske biten. Det som foregår inne i hodene behandles mye mer lemfeldig. Noen lag har med psykolog i troppen, de aller fleste ikke. Norge har med samtalepartnere som skal «ta av press».
Men øker ikke slike samtaler nettopp det mentale presset? Folk er forskjellig. Og takler det forskjellig.
«Ikke tenk, bare sett utfor», sa Roger. Men han er vel ikke i Frankrike?
Hvor mange lag har ingen psykolog med i troppen?
de aller fleste